**UČEBNÉ OSNOVY – Anglický jazyk**

|  |  |  |  |  |
| --- | --- | --- | --- | --- |
| **Základná škola Ármina Vámbéryho s vyučovacím jazykom maďarským**  **Vámbéry Ármin alapiskola**  **Dunajská Streda - Dunaszerdahely** | | | | |
| **Názov predmetu** | **Anglický jazyk** | | | |
| **Časový rozsah výučby:** | **3** | **4.** | **Spolu ŠkVP** | **ŠVP** |
| **Ročník** |
| **Počet hodín týždenne** | **3** | **3** | **6** | **6** |
| **Počet hodín ročne** | 99 | 99 | 198 | 198 |
| **Kód a názov ŠVP** | ISCED 1 – primárne vzdelávanie | | | |
| **Stupeň vzdelania** | základné | | | |
| **Vyučovací jazyk** | maďarský | | | |
| **Typ školy** | štátna | | | |
| **Forma štúdia** | denná | | | |
| **Dĺžka štúdia** | päťročná | | | |

**Charakteristika predmetu**

Vyučovanie cudzích jazykov je neodmysliteľnou súčasťou školského života. Nielen rodičia, ale aj celospoločenský vývin, otvorenie našej krajiny do Európy a jej štruktúr si žiada dobré ovládanie cudzích jazykov, dobré vedomosti a komunikatívne zručnosti. Jednou z možností, ako čeliť týmto požiadavkám, je skorý začiatok vyučovania cudzích jazykov. Skúsenosti, ktoré sa získali počas experimentálneho vyučovania, poukazujú nato, že skorý začiatok vyučovania cudzieho jazyk

* má pozitívny vplyv na celkový rozvoj osobnosti dieťaťa
* otvára nový horizont pre rozmanitosť kultúr
* odbúrava už v mladosti etnocentrické myslenie
* pomáha vytvárať tolerantnosť voči všetkému inokultúrnemu
* uľahčuje chápanie a reflektovanie vlastného jazyka a vlastnej kultúry.

1. **Ciele učebného predmetu**

Cieľové zameranie vzdelávacej oblasti smeruje k utváraniu a rozvíjaniu kľúčových kompetencií tým, že vedie žiakov k:

* získavaniu nových kompetencií
* opakovaniu si naučených vedomostí
* využívaniu vedomostí z iných predmetov
* hodnoteniu svojich pokrokov
* spolupráci vo dvojiciach, alebo v skupinách
* socializácií detí
* využívaniu naučeného cudzieho jazyka
* učeniu sa samostatnosti pri učení
* vzbudiť záujem o jazyk a kultúru
* lepšie poznanie sveta a podporovanie sebavedomia
* prínos k celkovému vývinu dieťaťa a podporovanie emocionálnych, kreatívnych,

sociálnych a kognitívnych schopností

* naučiť žiakov rozmýšľať o učení sa CJ a viesť ich k využívaniu vlastného jazykového
* viesť žiakov k samostatnosti v štúdiu tým, že žiak má dostatok priestoru pre intenzívnu a tvorivú prácu so zmysluplným využívaním IKT

1. **Stratégie vyučovania – metódy a formy práce**

Voľba vyučovacích metód, foriem, techník je v kompetencii učiteľa, hlavným kritériom ich výberu by mala byť miera efektivity plnenia vyučovacieho cieľa, pričom je žiaduce vhodne využívať alternatívne, aktivizujúce a progresívne formy a metódy vyučovania. Vybrané metódy, formy majú byť veku primerané a majú podporovať motiváciu, záujem a tvorivé činnosti žiakov.Správne zvolenými metódami sa

* má vytvoriť atmosféra, v ktorej sa môže dieťa učiť bez strachu a stresu
* má využiť a motivovať chuť dieťaťa do učenia sa a jeho prirodzená zvedavosť
* majú zohľadňovať potreby dieťaťa a hlavne umožniť mu učiť sa všetkými zmyslami
* má dieťa naučiť reagovať v cudzom jazyku, aktívne ho používať a postupne sa osamostatniť

Metódy a formy práce sú založené na pozorovaní, posluchu, imitácii, tvorivých činnostiach a hre. Vyučovanie je výrazne prepojené nielen s materinským jazykom, ale tiež s informatikou, geografiou, hudobnou, pohybovou, výtvarnou a dramatickou výchovou, z ktorej preberá niektoré techniky a obohacuje ich novými prvkami (napr. rolové hry, dramatizácia, improvizácia a pod.), využívajú sa nahrávky, riekanky, básničky, piesne atď. Do vyučovania sú zaraďované i vhodné programy na PC. Významnou úlohou vyučujúceho je rozvíjať predstavivosť detí, podnecovať a oceňovať ich aktivitu a ich tvorivý prístup k činnostiam.V začiatočnej fáze skorého vyučovania cudzieho jazyka hrajú dôležitú úlohu parajazykové (rytmus, intonácia) a nonverbálne (mimika, gestikulácia) prostriedky. V prvom rade má dieťa jazyk zažiť a použiť v komunikácii s partnerom. Pritom majú u začiatočníkov prednosť počúvanie a hovorenie. Čítanie a písanie sa pridávajú postupne podľa schopnosti detí a v rámci kontextu (napr. slová, ktorých písaný a počutý tvar sa neodlišuje - hot dog, desk, pen atď.). Pri používaní jazyka sa dieťa oboznámi so štruktúrami jazyka hravou formou. Ich systematizácia vo forme gramatickej progresie ostáva však obsahom neskoršieho vyučovania vo vyšších ročníkoch.

1. **Kompetencie**

**Kompetencie k učeniu:**

* žiaci vyberajú a využívajú vhodné spôsoby a metódy pre efektívne učenie
* využívajú vedomosti v situáciách, v ktorých čelia novým jazykovým situáciám
* poznávajú zmysel a cieľ učenia v jazykových situáciách s ohľadom na vplyv spoločenských podmienok
* podieľajú sa na získavaní novej skúsenosti a využívajú schopnosť jej začleneniado systému existujúcich jazykových a všeobecných znalostí
* zamýšľajú sa nad vlastnými komunikačnými potrebami pri objavovaní rozdielov a odlišností na základe jazykového citu a komunikačného povedomia

Postup: Učiteľ vhodne motivuje žiakov k využívaniu odhodlanosti a schopnosti v komunikačných situáciách, zadáva také úlohy a postupy, pri ktorých žiaci sami vyhľadávajú informácie a kombinujú ich, vedie žiakov k overovaniu výsledkov, vedie žiaka k vnímaniu a používaniu cudzieho jazyka ako mnohotvárneho prostriedku k spracovaniu a následnému podávaniu informácií, vedomostí a zážitkov získaných z interakcie so svetom a so sebou samým, k vyjadreniu vlastných potrieb a k prezentácii názorov i samostatného riešenia problémov.

**Kompetencie k riešeniu problémov**

* žiaci vnímajú najrôznejšie problémové situácie s jazykom používaným odlišnými kultúrami
* nové vedomosti používajú k modifikácii a k reštrukturalizácii predošlých vedomostí, samostatne potom riešia problémy za pomoci vhodných spôsobov riešenia
* myslia kriticky s ohľadom na situáciu a obmedzenia, za ktorých komunikácia prebieha

Postup: Učiteľ umožňuje voľný prístup k informačným zdrojom, vytvára také jazykové situácie, v ktorých si žiaci potrebu riešiť problémy uvedomujú, prijímajú ich a dokážu ich riešiť, zadáva úlohy, ktoré kladú dôraz na samostatné vyhľadávanie a zhromažďovanie informácií z rôznych zdrojov, podporuje využitie IKT vo výučbe, a to vyhľadávanie informácií na internete, precvičovanie učiva na cvičeniach, riešenie testov, posluch piesní a čítanie krátkych zábavných textov.

**Kompetencie komunikatívne**

* žiaci komunikujú na základe osvojených jednoduchých hovorových a frazeologických štruktúr v bežných situáciách každodenného života. Školský vzdelávací program
* žiaci v skutočných a simulovaných rozhovoroch preukazujú schopnosti tým, že reagujú, nadväzujú a udržujú kontakt primerane k svojmu veku

Postup: Učiteľ navodzuje komunikačné situácie zodpovedajúce záujmom, vedomostiam, skúsenostiam žiakov, precvičuje nielen pohotové, ale i správne reakcie v daných situáciách.

**Kompetencie sociálne a personálne**

* žiaci pracujú v skupinách
* sú schopní sebakontroly
* rešpektujú názory ostatných

Postup: Učiteľ motivuje žiakov k argumentácii, vedie žiakov k sebahodnoteniu podľa vymedzených kritérií, vedie žiakov k vnímaniu vlastného pokroku, pobáda žiakov k aktívnej diskusii a k obhájeniu vlastného stanoviska adekvátnou argumentáciou, vedie žiaka k zvládaniu základných pravidiel medziľudskej komunikácie a ich rešpektovanie, cvičenia určené pre ústnu komunikáciu obmieňa tak, aby si žiaci precvičili rôzne spôsoby komunikácie.

**Kompetencie občianske**

* žiaci rešpektujú názory ostatných
* žiaci sa vedia zodpovedne rozhodnúť podľa danej situácie

Postup: Učiteľ vedie žiakov k prezentácii ich myšlienok a názorov, vedie žiakov k vzájomnému počúvaniu sa, vedie žiakov k diskusii, nabáda žiakov, aby sa nebáli spýtať, keďniečomu nerozumeli, aby sa nehanbili za prípadné chyby a tolerovali postupy druhých, zadávaním skupinovej práce podporuje komunikáciu medzi žiakmi a ich vzájomnú spoluprácu a vedie ich k zodpovednosti za plnenie úloh v rámci pracovnej skupiny, nabáda žiakov k pozitívnemu vnímaniu iných kultúrnych, etických a duševných hodnôt ľudí žijúcich v odlišnom jazykovom prostredí.

**Učebné zdroje**

**Učebnica: Family and Friends 1,2**

Žiaci počas výchovno – vzdelávacieho procesu pracujú s učebnicami schválenými Ministerstvom školstva Family and Friends 1 a 2, učebnica má aj prac. zošit s CD. K dispozícii sú aj pracovné listy vyrobené vyučujúcim, jazykové počítačové programy, flashcardy, rôzne materiálno-technické a didaktické prostriedky a informačno–komunikačné technológie.

**Hodnotenie predmetu:**

Kritéria a stratégie hodnotenia: Metodický pokyn MŠ SR č. 22/2011 na hodnotenie žiakov základnej školy s platnosťou od 1.5.2011.

Žiaci 1 – 4. ročníka sú hodnotení klasifikáciou.

Previerky a písomné práce z tematických celkov klasifikujeme nasledovne:

1 → 100 – 88 %

2 → 87 – 75 %

3 → 74 – 50 %

4 → 49 – 25 %

5 → 24 – 0 %

**Začlenenie prierezových tém do tematických celkov:**

Osobnostný a sociálny rozvoj - This Is Me, My Classroom and My School, My Family, Me and My Pet, My friends,

Enviromentálna výchova - My Toys, Pets and Other Animals, Food (fruits, vegetables), shopping

Mediálna výchova - Clothes, Sports, Birthdays and Festivals (Easter, Christmas)

Multikultúrna výchova - Birthdays and Festivals (Easter, Christmas)

Dopravná výchova - Clothes, Sports

Ochrana života a zdravia - Clothes, and Body

Tvorba projektu a prezentačné zručnosti - This Is Me, My Classroom and My School, My Family, My Pet, Food (fruits, vegetables), shopping, My House, Clothes, Animals, Body

Regionálna výchova a tradičná ľudová kultúra - Food (fruits, vegetables), shopping, Birthdays and Festivals (Easter, Christmas)